b'\n_START_ARTICLE_\nPohjoismaiden neuvoston lasten- ja nuortenkirjallisuuspalkinto\n_START_PARAGRAPH_\nPohjoismaiden neuvoston lasten- ja nuortenkirjallisuuspalkinto on vuosittain lasten- tai nuortenkirjalle jaettava palkinto. Palkinnon my\xc3\xb6nt\xc3\xa4\xc3\xa4 Pohjoismaiden neuvosto, ja vaatimuksena on, ett\xc3\xa4 teos on kirjoitettu jollakin Pohjoismaiden kielist\xc3\xa4. Palkinto jaettiin ensimm\xc3\xa4isen kerran vuonna 2013._NEWLINE_Palkinnon arvo on 350\xc2\xa0000 Tanskan kruunua eli noin 47\xc2\xa0000 euroa. Palkinto jaetaan vuotuisen Pohjoismaiden neuvoston istunnon yhteydess\xc3\xa4.'